OpenLLM-France/wikimedia huggingface dataset:
# Jin Long

    En aquest nom xinès, el cognom és Jin.
Jin Long (en xinès: 李富玉, en pinyin: Jīn Lóng), 23 d'octubre de 1983) va ser un ciclista xinès, que fou professional de 2006 a 2011. El 2009, fou el primer xinès en participar en la París-Roubaix.

## Referències

* ↑ «Long Jin, del Skil-Shimano, primer chino en competir en la París-Roubaix». esciclismo.com, 10-04-2009 [Consulta: 18 maig 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Glínskoie

Glínskoie (en rus: Глинское) és un poble de l'óblast de Sverdlovsk, a Rússia, segons el cens del 2010 tenia 1.187 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Andrew Scott (director de museu)

Andrew John Scott CBE va ser un director del National Railway Museum a York, part del National Museum of Science and Industry (NMSI) d'Anglaterra. Anteriorment havia estast nomenat director dels museus West Yorkshire Transport Museum a Bradford, el Bradford Industrial Museum, i el London Transport Museum.
Scott va estar premiat com CBE pels seus serveis en els museus.
El setembre de 2009, Andrew Scott va iniciar la direcció del museu de la ciència NMSI A la jubilació d'Andrew Scott el nou director va ser Ian Blatchford.

## Referències

* ↑ Jon Pratty, National Railway Museum's Andrew Scott Awarded CBE Arxivat 2012-03-06 a Wayback Machine., Culture24, 4 January 2006
* ↑ Andrew Scott to be Acting Director of NMSI Arxivat 2013-07-04 a Wayback Machine., Science Museum, London, 22 September 2009.
* ↑ http://www.sciencemuseum.org.uk/about_us/press_and_media/press_releases/2010/09/new_director.aspx Arxivat 2011-03-23 a Wayback Machine.
# Edmund Giemsa

Edmund Giemsa (Ruda Śląska, 16 d'octubre de 1912 - Chinnor, 30 de setembre de 1994) fou un futbolista polonès de la dècada de 1930. Quasi tota la seva carrera la va viure al Ruch Chorzów, on guanyà nombrosos cops el campionat polonès (1933, 1934, 1935, 1936, 1938). Fou internacional amb la selecció de Polònia, amb la que disputà el Mundial de 1938.

## Referències

* 1 2 Perfil a eu-football.info
# Segle XXVII aC

El segle XXVII aC és un període de l'edat antiga caracteritzat pel domini territorial creixent d'Egipte i els regnes de Mesopotàmia, que assimilen els regnes limítrofs o els sotmeten a vassallatge. Les dues corts s'omplen de funcionaris especialitzats que administren les terres i recopilen la ciència del seu temps. Inclou els esdeveniments transcorreguts entre els anys 2700 aC i 2601 aC

## Política

S'inicia el període del Regne antic d'Egipte, amb Djoser com a faraó més destacat. Durant aquesta època, augmenta la centralització i el poder reial, que s'encarrega de dur a terme grans obres d'infraestructura per garantir una producció agrícola constant. Se sotmeten els pobles de Núbia, Líbia i parcialment el Líban. Mentrestant, a la Xina governa el mític Emperador Groc, el qual destaca per les codificacions mèdiques jurídiques. Igualment mític és Guilgameix, un rei divinitzat d'Uruk que hauria viscut durant aquest segle.

## Economia i societat

El blat de moro esdevé un element central de la dieta i el comerç mesomaericà, amb exportacions cap al sud. La importància d'aquest producte fa que, posteriorment, es trobi com a atribut de divinitats, monarques i ciutats. La fusta de cedre libanesa és el principal material del qual es fan bigues i vaixells i, per tant, augmenta les ànsies de control dels seus boscos. Un altre producte destacable és la seda xinesa, conreada per fer teles i pintures de gran luxe que s'exporten a diversos pobles veïns.

## Invencions i descobriments

Imhotep va idear nous mètodes constructius que van permetre aixecar les piràmides, a banda de recollir la sapiència del seu temps per als governadors. La joieria assoleix un gran auge.
A Mesopotàmia, l'escriptura cuneïforme es va anar tornant progressivament més abstracta, perdent les similituds pictogràfiques amb els objectes. Aquesta abstracció va permetre augmentar-ne l'ús per a designar nous conceptes, menys lligats a la realitat i, d'aquesta manera, va ajudar a transcriure la literatura.

## Art, cultura i pensament

Durant aquest segle, va fer eclosió l'art egipci clàssic, amb construccions de piràmides, monuments als seus déus i pintures jeroglífiques als murs de palaus i temples. Es van iniciar, per exemple, els treballs previs a la necròpolis de Guiza, on reposarien les restes mortals dels faraons, cada cop més divinitzats.
Apareixen les primeres versions de l'Epopeia de Guilgameix.

## Referències

* ↑ Yasmina Touaibia, Égypte, De Boeck Superieur, 2014 (ISBN 9782804185305,
# Giorgio Mondini

Giorgio Mondini és un pilot de curses automobilístiques suís que va arribar a disputar curses de Fórmula 1 i de les 24 hores de Le Mans.
Giorgio Mondini va néixer el 19 de juliol del 1980 a Ginebra, Suïssa.
Giorgio va començar la seva carrera esportiva a l'edat de 21 anys, quan va acabar 26º a la Fórmula Renault 2000 Eurocup.
L'any 2002, va obtenir la 17a posició. A l'any següent, 2003 va canviar a la modalitat de Fórmula Renault V6 Eurocup en la qual va acabar setè. En el 2004 va ser proclamat campió amb tres victòries, tres pole positions i un total de vuit pòdiums.
A l'any següent es va canviar a la modalitat Renault World Sèries amb l'equip Eurointernational abans de canviar a la GP2, amb l'equip David Price Racing. A més és pilot de proves de l'equip de A1GP de Suïssa.
Al desembre del 2005, Mondini va tenir l'oportunitat de provar el R25 de l'equip Renault F1 en haver guanyat la Fórmula Renault V6. El 3 de febrer de 2006 va ser anunciat com a tercer pilot de l'equip de Fórmula 1 MF1 Racing, que participaria en nou de dinou carreres.
A la pretemporada de la Temporada 2011 de Fórmula 1 va provar amb l'equip Hispania Racing.

## A la F1

Giorgio Mondini va participar en els entrenaments el divendres com a tercer pilot de Midland en un total de nou curses puntuables pel campionat de la F1 de la 2006) no podent participar en cap cursa de forma oficial.

### Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Posició | Punts |
| 2006 | Midland F1, Spyker F1 | Red Bull | Toyota | BHR | MAL P.Res. | AUS | SMR P.Res. | EUR | ESP P.Res. | MON P.Res. | GBR P.Res. | CAN P.Res. | USA P.Res. | FRA | ALE | HON | TUR P.Res. | ITA P.Res. | XIN | JAP | BRA | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 0 (9) | 0 | 0 | 0 | 0 | 0 |
# Conjunció lògica

En matemàtiques, una conjunció lògica és un operador lògic que resulta veritable si els dos operadors són veritables.

## Definició

En lògica i matemàtiques, una conjunció és un "enunciat amb dos o més elements simultanis". Una làmpada elèctrica s'encén si hi ha corrent elèctric, l'interruptor està connectat, el fusible funciona correctament i la làmpada no està fosa. En qualsevol altre cas, la làmpada no s'encendrà.
Per a dos entrades A i B, la taula de veritat de la funció conjunció és:
    ${\begin{array}{|c|c||c|}\hline A&B&A\land B\\\hline V&V&V\\V&F&F\\F&V&F\\F&F&F\\\hline \end{array}}$

## Símbol

El símbol matemàtic per la conjunció lògica varia en la literatura. A més d'utilitzar "I", el símbol en forma de $\land$ és comunament utilitzat per a la conjunció. Per exemple:
    $A\land B$
es llegeix com "A i B". Aquesta conjunció és certa si ambdues A i B són certes a la vegada. En la resta de casos, és falsa.
La noció equivalent en teoria de conjunts és la intersecció de conjunts.

## Operació amb bits

La conjunció és sovint utilitzada per a operacions amb bits. Per exemple:
* Zero i zero:
    $0\land 0=0\quad \longleftrightarrow \quad {\begin{array}{cc}&0\\\land &0\\\hline &0\\\end{array}}$
* Zero i u:
    $0\land 1=0\quad \longleftrightarrow \quad {\begin{array}{cc}&0\\\land &1\\\hline &0\\\end{array}}$
* U i zero:
    $1\land 0=0\quad \longleftrightarrow \quad {\begin{array}{cc}&1\\\land &0\\\hline &0\\\end{array}}$
* U i u:
    $1\land 1=1\quad \longleftrightarrow \quad {\begin{array}{cc}&1\\\land &1\\\hline &1\\\end{array}}$
* Per quatre bits:
    $1010\land 1100=1000\quad \longleftrightarrow \quad {\begin{array}{ccccc}&1&0&1&0\\\land &1&1&0&0\\\hline &1&0&0&0\\\end{array}}$

## Vegeu també

* Àlgebra booleana
* Lògica proposicional
* Porta lògica
# Convent de Lloret de Vistalegre

El Convent de Lloret de Vistalegre o Convent de Nostra Senyora de Loreto és un edifici situat al municipi de Lloret de Vistalegre, a Mallorca.

## Descripció

Es conserva en l'estat original, ja que des del segle xvii no s'hi han fet obres. El conjunt de les dependències suma 5000 metres quadrats.

## Història

La comunitat franciscana de clausura que va romandre a la localitat del 1551 al 1566 va cedir l'espai als frares dominics el 1583. Els dominics van iniciar la construcció de l'església el 1591 i del monestir el segle xvii. El convent va ser dividit i venut després de la desamortització de Mendizábal.
A principis del segle XXI van marxar les darreres monges franciscanes de la comunitat.
El 2013 la propietat la tenia dividida l'Ajuntament de Lloret, el bisbat i alguns particulars. Una entitat s'hi va interessar per a fer-hi un hospital psiquiàtric.
El 2017 el consistori va anunciar que obiria un hotel dins l'edifici després d'una reforma que costaria 695.000 euros.
L'ajuntament va anar adquirint l'edifici durant la dècada del 2010. El 2019 va donar per comprat tot l'edifici. El 2020 va ampliar l'edifici consistorial amb la part del convent anomenada Ca na Fustera, adquirit el 2019, amb un cost d'uns 220.000 euros.

## Referències

* 1 2 3 Mallorca, Diario de. «El Ayuntamiento de Lloret de Vistalegre abrirá un hotel de interior en las dependencias del Convent dels Dominics» (en castellà). [Consulta: 19 juliol 2020].
* ↑ Mallorca, Diario de. «El Ayuntamiento de Lloret de Vistalegre abrirá un hotel de interior en las dependencias del Convent dels Dominics» (en castellà). [Consulta: 19 juliol 2020].
* ↑ «Una empresa quiere habilitar el convento de Lloret como centro para enfermos psíquicos» (en castellà), 06-03-2003. [Consulta: 19 juliol 2020].
* ↑ «Lloret ya es el propietario de todo el conjunto arquitectónico del convento». Diario de Mallorca. [Consulta: 2020].
* ↑ «Lloret iniciará este año la rehabilitación del Convent para generar recursos económicos» (en castellà), 07-01-2020. [Consulta: 19 juliol 2020].
# Llac Bucura

El llac Bucura és un llac de tipus circ glacial situat a les muntanyes de Retezat, a Romania. Es troba al sud de la carena principal, a la base del pic Peleaga, i a una altitud d’uns 2.040 m.
És el llac glacial més gran de Romania, amb una superfície de més de 105.000 metres quadrats. Té una longitud de 550 m, una amplada mitjana de 160 m i una amplada màxima de 225 m, per un perímetre de 1.390 m. La profunditat màxima és de 15,5 m i el volum de 625.000 m³.

## Referències

* ↑ «2017 Romanian Statistical Yearbook, p. 14» (en romanès), 25-07-2021. [Consulta: 25 juliol 2021].
# Apuleu Bàrbar

Luci Apuleu (en llatí Lucius Appuleius), conegut com a Apuleu Bàrbar (Appuleius Barbarus), va ser un botànic romà que va viure probablement al segle iv o més endavant.
De vegades se l'ha confós amb Luci Apuleu i amb Apuleu Cels, però la seva obra, titulada Herbarium de Medicaminibus Herbarum en 128 capítols, que consisteix en extractes de Plini i de Dioscòrides, és amb certesa més tardana que l'època en què van escriure els dos Apuleus citats.

## Referències

* ↑ [https://quod.lib.umich.edu/m/moa/acl3129.0001.001/265?page=root;rgn=full+text;size=100;view=image;q1=AppuleiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 250-251. ]
# Segon llibre de les Cròniques

El Segon llibre de les Cròniques és un llibre de l'Antic Testament que formava un tot unitari amb el Primer llibre de les Cròniques, escindit en dues meitats per l'extensió del text. Se centra en els fets des de la mort del rei David fins a l'alliberament del poble jueu després de l'exili a Babilònia i el seu objectiu és exaltar la unitat del judaisme i justificar amb lleis divines les decisions dels governants. És el darrer llibre del cànon jueu, mentre que precedeix el Llibre d'Esdres en l'ordenació catòlica.

## Referències

* ↑ Dunn, James D.G. (ed.). Eerdmans commentary on the bible. Grand Rapids, Mich: Eerdmans, 2003, p. 282-283. ISBN 9780802837110.
# Jigme Dorji Wangchuck

Jigme Dorji Wangchuck (Dzongkha 1929-1972) va ser el rei de Bhutan entre el 1952 i la seva mort, el 1972. Ell va començar la modernització del seu país, posant fi al feudalisme i alliberant els serfs. Ell també va crear l'Assemblea Nacional - Tshogdu - el 1953.

## Referències

* ↑ http://www.bhutanmajestictravel.com/bhutan-100-years-of-monarchy Arxivat 2010-12-21 a Wayback Machine.
* ↑ http://countrystudies.us/bhutan/12.htm
# Gorillaz (àlbum)

Gorillaz és l'àlbum epònim de debut de la banda de virtual Gorillaz. La seva publicació es va produir el 26 de març de 2001 mitjançant les discogràfiques Parlophone i Virgin i es van llançar quatre senzills. L'àlbum va arribar a la tercera posició en la llista britànica d'àlbums i se'n van vendre més de set milions de còpies.
Durant tot l'àlbum, el grup va experimentar amb combinacions de diferents gèneres musicals, alguns força distants que inclouen hip-hop, rock, punk, música llatinoamericana i reggae. Algunes cançons utilitzen samples d'antics èxits de The Specials, Raymond Scott, o de la pel·lícula Day of the Dead.
Juntament amb els senzills de l'àlbum, també es va llançar un videoclip promocional de l'EP Tomorrow Comes Today, publicat anteriorment a Gorillaz.

## Personal
### Fictici

* Stuart Pot (acreditat com "2D" i amb veu de Damon Albarn) - cantant i teclats
* Noodle (amb veu de Miho Hatori i Tina Weymouth) - veus i guitarra
* Murdoc Niccals (amb veu de Phil Cornwell) - baix
* Russel Hobbs - bateria i percussió

### Real

* Del tha Funkee Homosapien - veu invitada a "Clint Eastwood" i "Rock the House"
* Ibrahim Ferrer - veu invitada a "Latin Simone (¿Qué Pasa Contigo?)"

## Enllaços externs

* Gorillaz a Metacritic (anglès)
# Comtat de Loreto

El comtat de Loreto fou un feu dels aleramici que Bonifaci del Vasto va llegar al seu fill Otó després de 1125. Aquests, però, va haver de cedir part del feu a la ciutat d'Asti. Amb la seva mort sense hereus, la sobirania del domini, dividida en setzens, va quedar dividit entre els seus germans, donant lloc a llargs conflictes En 1255 el castell de Loreto va ser destruït completament pels habitants d'Asti i la població es va veure obligada a traslladar-se a Costigliole, avui Costigliole d'Asti
Es tractava d'"una antiga església que estava en el territori de Costigliole a la regió de Cioccaro o de Santa Agnès, encara coneguda el 1307 com Plebs de Ponte; de la seva església es conservaren les ruïnes fins al segle XIX" Settia, va escriure: "Sabem que l'església parroquial de Ponte (...) es trobava al territori de Costigliole d'Asti, i el lloc comprenia en la seva jurisdicció a tot el territori delimitat pels quatre rius que (...) la separaven de la veïna diòcesi d'Asti, Alba i Acqui". Entre els castells més importants del Comtat de Loreto s'assenyalen Calosso, Agliano, Castelnuovo Calcea, Castagnole delle Lanze i Vinchio.
D'acord amb Joan Segon de Canis, Vinchio seria el lloc on vers el 935 Aleramo va derrotar els sarraïns de Frassineto. A la comuna adjacent de Mombercelli hi havia el lloc de "Ronchi" probablement la vila de Ronchi donada a Aleramo el 935 per Hug de Provença i Lotari II d'Itàlia, rei d'Itàlia. D'Agliano agafa el seu nom Blanca Lancia di Agliano, del marquesat de Busca, amant i potser esposa in articulo mortis de Frederic II de Suàbia.

## Referències

* ↑ Sella, Quintino. Codex Astensis, qui de Malabayla communiter nuncupatur (en llatí), 1880, p. 83-87.
* ↑ Viarengo, 1887, pàg. 298
* ↑ Settia, 1991, pàg. 296

## Bibliografia

* Sella, Quintino. Codex Astensis, qui de Malabayla communiter nuncupatur (en llatí), 1880, p. 83-87.
* Natale Ferro, Castelnuovo Calcea. Quasi mille anni di storia, Scurzolengo (AT) 1992.
* Aldo A. Settia, Assetto diocesano e signoria vescovile. Le presenze pavesi fra Astigiano e Monferrato, "Aevum", 1991 (LXV), pp. 295-307 [i després publicat a Bianca Lancia d'Agliano fra il Piemonte e il Regno di Sicilia, actes de congressos, Asti-Agliano, 28/29 aprile 1990, per R. Bordone, Alessandria 1992].
* Pietro Viarengo, Luoghi soggetti ad Asti citati nel repertorio del codice Malabaila, al Codex Astensis, I, Roma 1887, pàgs. 294-307
# Comtat de Carbonnais

El comtat de Carbonnais o Corbonnais, llatí Corboniensis, moderna comarca de Corbon) fou una jurisdicció que va existir al Perche a França al segle x, base de la senyoria de Mortagne i del futur comtat de Perche (vers 1100). S'esmenta al segle X un comte Fulc, origen dels senyors de Belleme. A la mort de Fulc els seus dominis s'haurien repartit entre els seus fills i Ives I de Creil o Bellesme o Bellême va heretar la senyoria del Bellesmois i la vicaria del Saosnois o Sonnois, a la regió de Perche, que llavors depenia del comtat del Maine.

## Referències

* Biographie et bibliographie du Maine et du département de la Sarthe, per Julien Remi Pesche, a Google Llibres
# Arxivador de fitxers

Un arxivador de fitxers és un programa informàtic que combina un nombre de fitxers en un únic fitxer arxiu, o una sèrie de fitxers arxiu, per a un transport o emmagatzematge més fàcil. Molts arxivadors de fitxers poden realitzar una compressió sense pèrdua de dades per reduir la mida del fitxer arxiu. Aquesta compressió s'aconsegueix mitjançant una sèrie d'algoritmes que permeten que les dades contingudes en un fitxer ocupin menys grandària sense que es perdi la informació.
La majoria dels arxivadors bàsics simplement agafen una llista de fitxers i concatenen seu contingut seqüencialment a l'arxiu. A més, l'arxiu ha de contenir també alguna informació sobre almenys els noms i longituds dels originals, perquè sigui possible una bona reconstrucció. La majoria dels arxivadors també emmagatzemen les metadades dels fitxers que proporciona el sistema operatiu, com marques temporals, propietari i control d'accés.
El procés de creació d'un fitxer arxiu es diu arxivatge o empaquetatge. La reconstrucció dels fitxers originals a partir de l'arxiu es denomina desarxivatge, desempaquetatge o extracció.
En els sistemes operatius Unix i de tipus Unix hi ha el format d'arxiu tar (tape archive). Originalment pensat per transferir fitxers a i des de cintes, encara s'usa en emmagatzematge basat en discos per combinar fitxers abans de comprimir-los. Altres formats originats en Unix són ar i shar. En les plataformes Windows, els formats d'arxiu més àmpliament utilitzats són el ZIP i el RAR, mentre que en ordinadors Apple Macintosh, Stuffit està entre els més comuns.
# Eduardo Val

Eduardo Val (La Corunya, 1906 - Argentina, 1992) fou un sindicalista i revolucionari anarquista gallec. President del Sindicat d'Hosteleria de la CNT, va ser secretari del Comitè Regional de Defensa de la CNT durant la guerra civil espanyola. A les seves ordres va estar Cipriano Mera, amb qui va aconseguir detenir la rebel·lió militar a Conca. Es va esforçar a transformar les primitives Milícies Confederals en 5 divisions militars disciplinades. Va participar en la sublevació de Jaca en 1930.
El General Miaja confiava en ell, sent un dels seus consellers en la defensa de Madrid, i sent un dels millor informats del que succeïa en els fronts del Centre i el Sud. El 5 de març de 1939 es va constituir el Consell Nacional de Defensa, per a separar Juan Negrín i als comunistes del poder, i negociar amb Francisco Franco el final de la guerra. Després de la derrota s'exilia primer a Anglaterra, es trasllada posteriorment a França, on és capturat pels nazis i inicia un tortuós periple per diversos camps de concentració, aconsegueix fugir, incorporant-se en la 9° Companyia de Leclerc, la primera que va entrar a París.
Mai va tornar a Espanya, va marxar a l'Argentina, on va continuar la seva activitat política, sent representant del gremi de forners. Va ser processat i condemnat a cadena perpètua. Alliberat posteriorment, va seguir la seva activitat en el gremi de navals. Amb la seva mort en 1992 va desaparèixer l'últim supervivent del Consell Nacional de Defensa, del qual formava part com a responsable de Comunicacions i Obres Públiques.

## Referències

* ↑ Alexander, Robert J. The Anarchists in the Spanish Civil War. Janus Publishing Company Lim, Gener de 1999, p. 1067. ISBN 978-1-85756-412-9.
# Serguei Babkov

Serguei Babkov (Biïsk, 5 de juny de 1967 - 21 d'agost de 2023) en rus Сергей Анатольевич Бабков, va ser un jugador de bàsquet professional rus que jugava en la posició d'escorta.

## Carrera esportiva

Format en l'equip de la seva ciutat natal, acaba sent màxim anotador en la lliga alemanya, el que el porta a fitxar per l'Unicaja de Màlaga, on deixa una gran empremta durant cinc anys. En la seva primera temporada a Màlaga forma part d'un equip històric que contra tot pronòstic es fica a la final de la lliga ACB contra el FC Barcelona, perdent-la per 3 a 2, però tenint molt a prop el títol en el quart partit, amb el famós NO triple de Mike Ansley en els últims compassos del partit. En la temporada 1999-2000 juga al Joventut Badalona, però les lesions no li deixen rendir en plenitud de les seves condicions. La temporada següent fitxa per l'equip de la seva ciutat, Lokomotiv Novosibirsk, on es retira.

## Referències

* ↑ Serguei Babkov jugador a l'ACB
# Jari Halonen

Jari Juhani Halonen (nascut el 30 de setembre de 1962) és un director de cinema i teatre finlandès, escriptor i actor ocasional. Coneguda com una persona controvertida i oberta, les seves pel·lícules, com ara Back to the USSR – takaisin Ryssiin (1992), Lipton Cockton in the Shadows of Sodoma (1995) i Joulubileet (1996), han obtingut un seguiment de culte alhora que han rebut una acollida variada per part de la crítica.

## Filmografia selecta
### Com a director

* Huolehtivainen rakastaja (1990)
* Back to the USSR – takaisin Ryssiin (1992)
* Lipton Cockton in the Shadows of Sodoma (1995)
* Joulubileet (1996)
* Aleksis Kiven elämä (2002)
* Kalevala – Uusi aika (2013)

### Com a actor

* Vares – yksityisetsivä (2004)

## Referències

* ↑ Karila, Juhani. «Ohjaaja Jari Halonen kertoo nyt sinulle muutamia totuuksia». Helsingin Sanomat. [Consulta: 23 gener 2014].
* ↑ Salminen, Kari. «Suurin on rakkaus». PeTo, 09-01-2009.
* ↑ Virtanen, Leena. «Jari Halonen: Taidetta ei enää ole». Helsingin Sanomat, 08-01-2009.